Vaitimėnų Velnio stalas

Velnio stalas – mitologinių akmenų grupė Mažonų seniūnijoje, 2 km į pietus nuo Vaitimėnų, apie 900 m į pietvakarius nuo kanalizuoto Žalpės upelio dešiniojo kranto, apie 500 m į šiaurės rytus nuo kanalizuotos Irtuonos kairiojo kranto, Naujojo Obelyno girininkijos Stabgirės 53 kvartale. Iki šių akmenų nėra jokio ryškesnio kelio, ar takelio.


Stabinė – tai pailga rytų – vakarų kryptimi ištįsusi kalvelė, iškilusi vos 1 metru aukščiau už aplinkines. Ši pakiluma yra baigiančio užakti Stabo ežero salelė. Stabinėje yra apie 30 didesnių ar mažesnių akmenų. Labiausiai žinomas – Velnio stalas, aplink jį – Velnio kėdės. Vietiniai gyventojai šiuos akmenis vadina tiesiog Velnių sostine.

Velnio stalas – pusiau perskeltas, iš žemės kyšo 2,15 su 1,5 m akmens dalis, jame iškalta pasaga (pusmėnulis).Vaitimėnų akmenys. Visuotinė lietuvių enciklopedija. Nuoroda tikrinta 2024-12-18. Šalia šio akmens yra du plokšti akmenys vadinamos Velnio kėdės. Šalia Velnio stalo yra dar kelios akmenų grupės – Krivio sostas, dvi vaidilutės ir du kryžiuočiai, kiek toliau yra Žalčių alka, Aukuras ir Velnio stabas.Vykintas Vaitkevičius. Senosios Lietuvos šventvietės. Žemaitija. Vilnius: Diemedis, 1998, p. 612–614. ISBN 9986-23-037-3 Visi akmenys išsidėstę rytų – vakarų kryptimi.

 Išnašos 


Kategorija:Lietuvos mitologiniai akmenys
Kategorija:Tauragės rajono paveldas